section_heading: Ponovljena izdanja
paragraph_text: Fender je 1990. godine počeo ponovo proizvodnju popularnog Fender Bassman 5F6A modela, poznatijeg kao model Bassman '59. Najnoviji model iz ove serije je kombo pojačalo Fender Bassman LTD.<ref>http://www.legendarytones.com/fenderbassman.html Osnovna novina ovog modela je da su umjesto 4x10" Eminence zvučnika, sada ugrađeni Jensen modeli zvučnika, i da je cijelo tijelo pojačala obloženo lakiranom tvid tkaninom. U 2009. godini Fender je nastavio s predstavljanjem reizdanja Fender Tweed Bassman kombo modela pojačala iz kasnih '50-ih godina. Tu su reizdanja maodela Bassman TV serije: Bassman Tv duo 10 (2x10"), TV 10 (1x10"), TV 12 (1x12") i Tv 15 (1x15" promjer zvučnika). Sanga je ovisila o samom dizajnu modela, od 150 - 350 RMSa. Ostale značajke su: novi pot za glavni volumen, XLR konektorski izlaz i tropojasni ekvilajzer kojim se preciznije izoštravaju niske i visoke frekvencije tona i elegantno prelazi s dubokih bas tonova na svjetlije tonove. Mnogi drugi poznati proizvođači modela pojačala kao Marshall u svom modelu JTM45 i Traynor u svom YBA-1, kopirali su i primijenili temeljne idejne kvalitete iz serije Bassman '59.